קקיסטוקרטיה

קקיסטוקרטיה (באנגלית: Kakistocracy) היא ממשלה המנוהלת על ידי האזרחים הגרועים ביותר, הכי פחות מוכשרים ו/או חסרי מצפון. המילה נטבעה כבר במאה ה-17. המילה נגזרת משתי מילים ביוונית, κάκιστος (קקיסטוס; הגרוע ביותר) ו-κράτος (קראטוס; שלטון) – שלטון הגרועים ביותר. על פי ההיגיון היה על השלטון להיות מורכב מהאנשים המוכשרים ביותר ולא הגרועים ביותר. זאת כדי שהמערכות יתפקדו בצורה טובה, דבר שיוביל לשביעות רצון העם. ישנן מספר סיבות לתופעת שלטון הגרועים ביותר הסותרת היגיון זה- המנהיג מעדיף למנות אנשים לא מוכשרים כדי שלא יהיו לו מתחרים או יורשים. בעלי התפקידים הללו יעשו הכל כדי לשמר את מעמדם, ולשם כך יפתחו נאמנות עיוורת להנהגה על חשבון מקצועיות. הם ימנו מעגל מקורבים שלהם לתפקידים נוספים, ואלו בתורם יפעלו כדי לשמר תפקידם. כך ייווצרו מעגלים מתרחבים שישמרו על שרידות השלטון. סיבה נוספת יכולה להיות במקרה שמעמד המנהיג נחלש וצפוי לפרוש, והוא מעדיף אפשרות שהמדינה שבהנהגתו תיפגע על פני אפשרות בה יוחלף על ידי מנהיג אחר שיוביל להצלחה. השימוש המוקדם ביותר במילה מתוארך למאה ה-17, ב-"A sermon Preached at the Publique Fast the ninth day of Aug. 1644 at St. Maries" של פול גוסנולד: לכן אין לנו צורך להקפיד על תפילה נגד כאלה: נגד אותם מסיתים מתחסדים, שהביאו אש משמים כדי להעלות את ארצם באש, העמידו פנים שהדת מעוררת ומקיימים מרד מרושע ביותר: נגד אלה של נירון, אשר קרע את רחם האם שילדה אותם, ופצע את השדיים שינקו אותם: נגד אותם קניבלים שניזונים מהבשר ושיכורים בחולצת אחיהם: נגד אלה של קטילינה שמחפשים את מטרותיהם הפרטיות בהפרעה לציבור, והציתו את הממלכה כדי להצית ביצים משלהם: נגד הסערות האלה של המדינה, אותן רוחות חסרות מנוחה שאינן יכולות לחיות עוד, אז מתערבות ומתערבבות; שנוקטים בגירוד תמידי של שינוי וחידוש, הפיכת ההיררכיה הישנה שלנו לכנסייה חדשה, וזה שוב לעצמאות חדשה יותר; והמונרכיה המנומסת שלנו הופכת לסוג מטורף של קקיסטוקרטיה. אלוהים אדירים! הסופר האנגלי תומאס לאב פיקוק השתמש במונח ברומן שלו משנת 1829 "The Misfortunes of Elphin", שבו הוא מסביר שהקקיסטוקרטיה מייצגת את ההפך מאריסטוקרטיה, שכן אריסטוס (ἄριστος) פירושו "מעולה" ביוונית. בספר שלו משנת 1838, Memoir on Slavery, הסנאטור האמריקני ויליאם הארפר השווה קקיסטוקרטיה לאנרכיה, ואמר שקקיסטוקרטיה התרחשה רק לעיתים רחוקות: אנרכיה היא לא ממש היעדר ממשל, אלא ממשל של הגרועים מכל – לא אריסטוקרטיה אלא קקיסטוקרטיה – מצב אשר, יאמר לזכות טבע האדם, אירע רק לעתים רחוקות בקרב בני אדם, ושאולי הודגם במלואו רק במהלך שלביה הגרועים ביותר של המהפכה הצרפתית, כאשר הגיהינום הנורא הזה בער בשיא להבתו. במצב עניינים כזה, להיות מואשם פירושו להיות מורשע - להגן על החפים מפשע פירושו להיות אשם; ואולי ההשפעה הגרועה ביותר, היא שאפילו אנשים שטבעם טוב, ומעשיהם עצמם מתועבים בעיניהם, מונעים מתוך אימה לחקות ומבצעים מעשי אשמה ואלימות. המקור באנגלית Anarchy is not so much the absence of government as the government of the worst—not aristocracy but kakistocracy—a state of things, which to the honor of our nature, has seldom obtained amongst men, and which perhaps was only fully exemplified during the worst times of the French revolution, when that horrid hell burnt with its most horrid flame. In such a state of things, to be accused is to be condemned—to protect the innocent is to be guilty; and what perhaps is the worst effect, even men of better nature, to whom their own deeds are abhorrent, are goaded by terror to be forward and emulous in deeds of guilt and violence. המשורר האמריקני ג'יימס ראסל לוול השתמש במונח בשנת 1876, במכתבו לג'ואל בנטון, בכותבו: "מה שממלא אותי בספק ובפחד הוא השפלה של הטון המוסרי. האם זה או לא תוצאה של דמוקרטיה? האם שלנו היא 'ממשלה של העם, על ידי העם, למען העם', או האם קקיסטוקרטיה, לטובת נבלים במחיר של שוטים?" קורפורטוקרטיה אידיוקרטיה: הטמטום שולט משטר צבאי קלפטוקרטיה אוכלוקרטיה העיקרון הפיטרי טוטליטריזם Lewitt, Michael (13 באוקטובר 2016). "Investing In A Kakistocracy". Forbes. נבדק ב-21 בנובמבר 2016. {{cite news}}: (עזרה) Fiske, Robert Hartwell (2011). The Best Words (באנגלית). Marion Street Press. ISBN 9781933338828. נבדק ב-21 בנובמבר 2016. {{cite book}}: (עזרה) "Trending: When Government Is Just The Worst". Merriam Webster (באנגלית). 29 ביוני 2017. נבדק ב-22 באוגוסט 2017. {{cite news}}: (עזרה) Evans, Rod L (2011). Thingamajigs and Whatchamacallits: Unfamiliar Terms for Familiar Things (באנגלית). Penguin. p. 87. ISBN 9781101515921. נבדק ב-21 בנובמבר 2016. {{cite book}}: (עזרה) ד"ר אורית יעל: הקקיסטוקרטיה של רגב ושות' – זה לא באג, זה פיצ'ר, באתר www.zman.co.il, ‏2024-06-01 Gosnold, Paul (1644). [hhttps://web.archive.org/web/20201112190850/http://tei.it.ox.ac.uk/tcp/Texts-HTML/free/A41/A41582.html "A sermon preached at the publique fast the ninth day of Aug. 1644 at St. Maries, Oxford, before the honorable members of the two Houses of Parliament there assembled by Paul Gosnold ... ; and published by authority"] (באנגלית). University of Oxford Text Archive. נבדק ב-22 באוגוסט 2017. {{cite web}}: (עזרה) "Kakistocracy". Dictionary.com. Harper, William (1838). Memoir on Slavery: Read Before the Society for the Advancement of Learning, of South Carolina, at its annual meeting at Columbia, 1837 (באנגלית). J. S. Burges. p. 49. נבדק ב-27 בנובמבר 2016. {{cite book}}: (עזרה) Scudder, Horace (1901). James Russell Lowell, A Biography (באנגלית). Riverside Press, Cambridge, Mass. p. 193-196. נבדק ב-13 במאי 2022. {{cite book}}: (עזרה)